Slivka (veľký rod)

Slivka (lat. Prunus) je rod z čeľade ružovité (prípadne staršie čeľade mandľovité - pozri nižšie). V slovenčine zahŕňa viacero rodových názvov (pozri aj nižšie): mandľa, broskyňa, čerešňa (višňa), vavrinovec (vavrínovec), čremcha, slivka [v užšom zmysle] (vrátane trnky), marhuľa, myrobalan (myrobalán) a broskyňomandľa.

Zaradenie v systéme 
Existujú tieto základné spôsoby zaradenia rodu Prunus v širšom zmysle (resp. jemu ekvivalentných rodov v niektorých systémoch, napr. Cerasus, Amygdalus atď. - pozri napr. dole Marhold-Hindák 1998):
V systéme APG a podobných nových systémoch je Prunus jediným rodom tribusu Amagdaleae z podčeľade mandľovaté (lat. Amygdaloideae) v širšom zmysle, ktorá patrí do z čeľade ružovité. Podčeľaď mandľovaté v širšom zmysle sa v niektorých súčasných systémoch nazýva tavoľníkovaté (lat. Spiraeoideae) v širšom zmysle alebo jabloňovaté (Maloideae) v širšom zmysle.
V iných (skôr starších) systémoch je Prunus jeden z 3 (prípadne 4 či 5) rodov podčeľade mandľovaté (lat. Amygdaloideae) v užšom zmysle, ktorá patrí do čeľade ružovité. Podčeľaď mandľovaté v užšom zmysle sa v niektorých systémoch nazýva  slivkovaté (lat. Prunoideae). Alternatívne môže byť tento typ systému trochu zložitejší: rod Prunus je jediným rodom tribusu Amygdaleae a až tento tribus tvorí spolu so spravidla 3 ďalšími tribusmi (obsahujúcimi vyššie spomínaných niekoľko rodov) vyššie spomínanú podčeľaď mandľovaté (či slivkovaté) v užšom zmysle.
V iných (skôr starších) systémoch je Prunus jeden z 3 (prípadne 4 či 5) rodov tribusu Pruneae, ktorý patrí priamo (teda bez podčeľade ako medzikroku) pod čeľaď ružovité. 
V iných (najmä starších) systémoch patrí rod Prunus nie do čeľade ružovité, ale do čeľade mandľovité (=slivkovité; lat. Amygdalaceae, Prunaceae, zastarano: Drupaceae) dvojklíčnolistových rastlín, ktorá obsahuje rovnaké rody ako vyššie spomínaná podčeľaď mandľovaté v užšom zmysle či tribus Pruneae.

Zdroje tejto kapitoly:Reveal, J.L.  2012.  An outline of a classification scheme for extant flowering plants.  Phytoneuron 2012-37: 1–221.  Published 23 April 2012.  ISSN 2153 733X Brands, S.J. (ed.), 1989-present. Systema Naturae 2000. The Taxonomicon. Universal Taxonomic Services, Zwaag, The Netherlands. Lee, Sangtae & Wen, Jun. (2001). A Phylogenetic Analysis of Prunus and the Amygdaloideae (Rosaceae) Using ITS Sequences of Nuclear Ribosomal DNA. American journal of botany. 88. 150-60. 10.2307/2657135.  mandľovité. In: BETINA, Vladimír et al. Malá encyklopédia biológie. Bratislava: Obzor, 1975, S. 284

Vnútorná systematika

Rehder 1940 
Podľa Rehdera 1940: 
rod Prunus:
podrod Amygdalus - vrátane Persica
sekcia Euamygdalus
sekcia Chamaeamygdalus
podrod Cerasus
sekcia Microcerasus - u niektorých autorov zaraďované pod názvom Lithocerasus ako samostatný podrod
sekcia Pseudocerasus
sekcia Lobopetalum
sekcia Eucerasus
sekcia Mahaleb
sekcia Phyllocerasus
sekcia Phyllomahaleb
podrod Padus
podrod Laurocerasus
podrod Prunophora - u iných autorov sa volá Prunus
sekcia Euprunus - u iných autorov sa volá Prunus
sekcia Prunocerasus
sekcia Armeniaca

Poznámka: Sekcia (po slovensky nazývaná aj časť) je jedna z taxonomických kategóriu, po latinsky sa volá sectio (a po anglicky section).

Marhold-Hindák 1998 
Podľa Zoznamu vyšších a nižších rastlín 1998 (len pre taxóny vyskytujúce sa na Slovensku): 
čeľaď ružovité:
...
rod mandľa (Amygdalus)
rod broskyňa (Persica)
rod čerešňa (Cerasus)
rod vavrinovec (Laurocerasus)
rod čremcha (Padus)
rod slivka (Prunus)
rod marhuľa (Armeniaca)
...

GRIN 
Podľa stránky GRIN 
rod Prunus:
podrod Amygdalus - vrátane Persica
podrod Cerasus - okrem Microcerasus
sekcia Cerasus - (?) vrátane Maddenia
sekcia Laurocerasus - vrátane Padus a Pygeum
podrod Prunus
sekcia Prunocerasus
sekcia Prunus
sekcia Armeniaca 
sekcia Microcerasus
sekcia Penarmeniaca 
podrod Emplectoladus

Wen et al. 2008 
Podľa štúdie z roku 2008:  
rod Prunus:
(-)Amygdalus+Prunus s.s.+Microcerasus+Cerasus
 (-) Amygdalus+Prunus s.s.+Microcerasus
 (-) Cerasus - okrem Microcerasus 
(-)Laurocerasus+Padus+Maddenia+Pygeum
(-) Laurocerasus+Padus 
(-) Pygeum - časť tradičného Pygeum prípadne patrí pod Laurocerasus+Padus
(-) Maddenia

Poznámka: Jednotlivé názvy odkazujú (s výnimkou položky Prunus s.s.) na systém podľa Rehdera 1940. To znamená nasledujúce: "Prunus s.s."  zodpovedá v systéme GRIN sekciám Prunus, Prunocerasus a Armeniaca. "Amygdalus" zodpovedá v systéme GRIN Amygdalus a Emplectoladus a niektoým druhom z Penarmeniaca. "Cerasus" zodpovedá v systéme GRIN časti Cerasus (bez Maddenie). "Microcerasus" zodpovedá v systéme GRIN Microcerasus a niektorým druhom z Penarmeniaca.

Kurtto et al. 2009 
Podľa databázy Euro+Med (2009) sa rod Prunus (vrátane toho, čo je inde Amygdalus, Armeniaca, Cerasus, Druparia, Laurocerasus,	Microcerasus, Padellus, Padus, Persica, Tubopadus a pod.) delí priamo na jednotlivé druhy (t.j. bez podčeľadí a/alebo sekcií).

Gilani et al. 2011 
Podľa štúdie z roku 2011: 
rod Prunus:
(-)Amygdalus+Cerasus+Prunus+Microcerasus+Armeniaca
podrod Amygdalus
(-) Microcerasus
podrod Cerasus - okrem Microcerasus
podrod Prunus - okrem Armeniaca
(-) Armeniaca
(-)Laurocerasus+Padus
podrod Laurocerasus
podrod Padus

Poznámky: Jednotlivé názvy odkazujú na systém podľa Rehder 1940

Shi et al. 2013 
Podľa štúdie z roku 2013 :
rod Prunus:
podrod Cerasus - okrem Microcerasus
podrod Padus - vrátane Laurocerasus, Pygeum a Maddenia
podrod Prunus
sekcia Prunus
sekcia Amygdalus - okrem Persica(e)
sekcia Armeniaca
sekcia Emplectocladus
sekcia Microcerasus
sekcia Persicae
sekcia Prunocerasus

Referencie

Externé zdroje 

Rod Prunus na Tropicos.org (anglicky)
PlantSystematics.org

Ružovité